**Konzorciumi Szerződés**

(\_) **központi költségvetési forrásból támogatásban részesített országos, illetve helyi közúti beruházás megvalósítására**

A konzorciumi szerződés (a továbbiakban: Szerződés) létrejött egyrészről a

(\_)

Székhely: (\_)

Postacím: (\_)

Államháztartási egyedi azonosító (ÁHTI): (\_)

PIR törzsszáma: (\_)

Adószám: (\_)

Statisztikai számjel: (\_)

Képviseli: (\_)

(a továbbiakban: Önkormányzat mint Kedvezményezett vagy Konzorciumvezető),

másrészről az

**Építési és Közlekedési Minisztérium**

Székhely: 1054 Budapest, Alkotmány u. 5.

Postacím: 1358 Budapest, Pf. 14.

Államháztartási egyedi azonosító (ÁHTI): 399362

PIR törzsszáma: 847395

Adószám: 15847397-2-41

Statisztikai számjel: 15847397-8411-311-01

(a továbbiakban: ÉKM)

nevében konzorciumi tagként eljárva

**a Magyar Közút Nonprofit Zrt.**

Székhely: 1024 Budapest, Fényes Elek u. 7-13.

Cégjegyzékszám. 01-10-046265

Adószám: 146057-49-2-44

képviseli: Szilvai József Attila vezérigazgató (képviseleti jog: önálló), vagy Mikesz Csaba műszaki vezérigazgató-helyettes, Hesz Gábor fejlesztési és felújítási igazgató, Sajgó Tamás fejlesztési és felújítási osztályvezető, Szabados Szabolcs technológiai és tervezési osztályvezető

Czipár Zoltán üzemeltetési igazgató, Nádai Tamás garanciakezelési osztályvezető (képviseleti jog: együttes, 2 aláíró)

(a továbbiakban: Magyar Közút)

együttesen **Felek** (külön-külön: **Fél**) között az alulírott napon és helyen az alábbi feltételek szerint.

1. **ELŐZMÉNYEK**
   1. Az Önkormányzat a(z) (finanszírozott program) tárgyú felhívására (\_) azonosító számon regisztrált támogatási kérelmet nyújtott be a (\_) (a továbbiakban: Támogató) részére, amelyet a Támogató a 20……... kelt, …………….. iktatószámú támogatói döntésével költségvetési forrásból támogatásban részesített ……………… Ft összegben

A támogatással megvalósuló állami építési beruházás megnevezése: „…………………………………………………………………………………….…….” (továbbiakban: Beruházás), amelynek megvalósítására a Támogató támogatási szerződést köt az Önkormányzattal, mint Kedvezményezettel.

* 1. Az állami építési beruházások rendjéről szóló 2023. évi LXIX. törvény (a továbbiakban: Törvény) 16. § (5)-(6) bekezdésére figyelemmel az Önkormányzat megkeresésére az ÉKM a ……… napján kelt, ………….. iktatószámú nyilatkozatában jelezte, hogy a Beruházás építtetőjeként el kíván járni, ezért az állami építési beruházást az Önkormányzat az ÉKM-mel konzorciumban valósítja meg. A Felek rögzítik, hogy az ÉKM ezen nyilatkozata és a Magyar Közút részére adott kijelölése és felhatalmazása alapján a Magyar Közút jár el a Beruházás megvalósítása során konzorciumi tagként. A Beruházás országos közúti vagyonelemre vonatkozó része tekintetében a Magyar Közút az építtető, a helyi közúti vagyonelemre vonatkozó része tekintetében az Önkormányzat az építtető.

Az állami építési beruházásokra vonatkozó jogszabályi előírásokra és a Kbt. rendelkezéseire figyelemmel az építtető

a) lebonyolítót,

b) tervezőt,

c) műszaki ellenőrt,

d) tervellenőrt vagy a tervek ellenőrzését végző más személyt,

e) költségszakértőt,

f) kivitelezőt jelöl ki vagy bíz meg.

* 1. Fentiekre figyelemmel Felek az alábbiakban állapodnak meg:

1. **AZ EGYÜTTMŰKÖDÉS ÁLTALÁNOS SZABÁLYAI**
   1. Felek akként állapodnak meg, hogy a Beruházás megvalósítása érdekében konzorciumi partnerekként a jelen Szerződést kötik. A Szerződésben részes felek egyeztetik és részletesen rögzítik a konzorciumi együttműködés tartalmát, különös tekintettel az átadásra kerülő feladatokra és a költségek egymás közötti megosztására.
   2. Felek maguk közül az Önkormányzatot választják a konzorcium vezetőjévé.
   3. Felek rögzítik, hogy a Beruházás megvalósítása érdekében egymással együttműködnek.
   4. Felek a jelen Szerződés teljesítése, valamint a jogszabályok alapján őket megillető jogok gyakorlása, illetve az őket terhelő kötelezettségek teljesítése során jóhiszeműen és egymással kölcsönösen együttműködve járnak el. A Felek tartózkodnak minden olyan magatartástól, amivel egymás jogát vagy jogos érdekét sértenék.
   5. Az Önkormányzat a Beruházás megvalósítása, valamint a Konzorcium fenntartása és megfelelő működtetése érdekében koordinálja a Konzorcium működését, irányítja a Beruházás határidőben történő megvalósítását, melynek előrehaladásáról az Önkormányzat havi státuszjelentést küld. A projekt megvalósulása során az Önkormányzat a terveket és engedélyeket másolatban megküldi a Magyar Közút részére, a tervezés megkezdésétől a projektzáró feladatokig.
   6. A Felek a tudomásszerzést követően haladéktalanul tájékoztatják egymást minden olyan adatról, tényről, körülményről, amely a Beruházás jelen Szerződésben foglaltak szerinti megvalósítását veszélyeztetheti, vagy annak tartalmát változtatja.
   7. A Felek a megvalósítás időtartamára érdemi nyilatkozattételre jogosult kapcsolattartót jelölnek ki a jelen Szerződés 5. pontjában. A kapcsolattartó a másik Féllel történő kapcsolattartás mellett elősegíti, szervezi és koordinálja az adott Fél jelen Szerződés szerinti kötelezettségei teljesítését. A kapcsolattartó nevéről, postacíméről, telefonszámáról, valamint elektronikus levélcíméről a jelen Szerződésben, változás esetén pedig a változást követően haladéktalanul, de legkésőbb 5 (öt) munkanapon belül tájékoztatják egymást. A Felek megállapodnak, hogy a kapcsolattartó személyének változása esetén a Szerződés módosítása nem szükséges.
2. **EGYÜTTMŰKÖDÉS RÉSZLETES RENDJE**

**3.1. A Tagok jogai és kötelezettségei**

3.1.1. A Magyar Közút a Beruházás megvalósítására felhasználható saját pénzügyi forrással nem rendelkezik, így a jelen Szerződésben vállalt kötelezettségeken felül további kötelezettséget a Beruházás megvalósításához nem vállal, ahhoz anyagi forrást nem biztosít. Mind az előkészítés, mind a Beruházás megvalósítása során felmerülő minden költség az Önkormányzatot terheli, illetve az Önkormányzat viseli a Beruházás megvalósításával kapcsolatos minden egyéb kockázatot.

3.1.2. Amennyiben a Támogató szabálytalanság vagy a támogatási szerződés megszegése miatt már kifizetett támogatás visszafizetését rendeli el, az Önkormányzat köteles az általa okozott szabálytalanság vagy szerződésszegés miatt visszakövetelt összeget közvetlenül a Támogató részére visszafizetni, a Támogató erre irányuló felszólításában foglaltak szerint, a Magyar Közút az Önkormányzat által felhasznált támogatás visszafizetéséért semmilyen módon nem felel.

3.1.3. A Konzorcium és a jelen Szerződés tárgyát képező együttműködés fenntartása és megfelelő működtetése a Konzorciumvezető kötelezettsége. Az ennek elmulasztásából eredő károkért a Támogató irányában a Konzorciumvezető tartozik felelősséggel. A Konzorcium fenntartása és megfelelő működtetése körében a Konzorciumvezető a támogatási szerződésben meghatározott cél elérése érdekében összehangolja a Tagok tevékenységét és szervezi a Konzorcium munkáját. Ez a rendelkezés nem érinti a Tagok jelen Megállapodás alapján vállalt kötelezettségeikért való egymással szemben fennálló felelősségét.

3.1.4. Felek rögzítik, hogy a Beruházás megvalósítása *nem építési engedélyköteles / építési engedélyköteles tevékenység. Az Önkormányzat a Szerződés mellékleteként a Magyar Közút rendelkezésére bocsátja a végleges építési engedélyt és a jóváhagyott műszaki dokumentációkat, azaz az átnézeti helyszínrajzot, a minta kereszt-szelvényt, az árazatlan költségvetési kiírást és a műszaki leírást.*

3.1.5. Az ideiglenes forgalomterelési tervet a Magyar Közút hagyja jóvá. Az ideiglenes forgalomterelési tervet az Önkormányzat vagy a vállalkozó köteles elkészíteni és azt a Magyar Közút illetékes vármegyei igazgatóságának jóváhagyásra benyújtania az ideiglenes forgalomterelés tervezett bevezetése előtt. Az Önkormányzat/vállalkozó köteles munkakezdési engedélyt kérni a Magyar Közút illetékes vármegyei igazgatóságától.

3.1.6. A felek rögzítik továbbá, hogy a munkaterület előkészítésével, az esetleges területszerzéssel, a közműkiváltással, a Beruházás megvalósításával, a műszaki átadás-átvétellel, továbbá a megvalósult beruházás átadásával kapcsolatban felmerülő díjak, költségek, adók (így különösen, de nem kizárólag az ÁFA) vagy illetékek megfizetése a finanszírozás függvényében terheli a feleket.

3.1.7. A felek kijelentik, hogy amennyiben szükséges, jelen Szerződés benyújtásával azt is kérelmezik az eljáró hatóságnál, hogy a fentiek szerinti hatósági költség, eljárási díj vagy illeték fizetésére kötelező rendelkezésnél kerüljön megjelölésre az a tény is, mely szerint külön megállapodás útján a Magyar Közút hatósági költség, eljárási díj vagy illeték fizetési kötelezettségét közvetlenül az Önkormányzat teljesíti.

**3.2. A Konzorcium képviselete**

A Konzorciumot a Támogató felé a Konzorciumvezető, más, harmadik személyek felé a – Tagok eltérő megállapodása hiányában – a Konzorciumvezető képviseli. Jogszabály alapján ellenőrzésre jogosult szervek felé a Magyar Közút törvényes képviselője a Magyar Közutat önállóan képviselheti. A Magyar Közút az ellenőrzésről köteles a Konzorciumvezetőt értesíteni, aki a Magyar Közút székhelyén vagy telephelyén lefolytatott helyszíni ellenőrzés során jelen lehet. Amennyiben a Beruházással kapcsolatban harmadik személyek a Magyar Közúttól tájékoztatást kérnek, a Magyar Közút köteles erről előzetesen, a tájékoztatás megadása előtt értesíteni a Konzorciumvezetőt.

**3.3. Közbeszerzési eljárás lefolytatása**

3.3.1. A Beruházás megvalósításához szükséges közbeszerzési eljárás(oka)t a Magyar Közút Nonprofit Zrt. és az Önkormányzat(ok) a közbeszerzésekről szóló 2015. évi CXLIII. törvény (a továbbiakban: Kbt.) 29. § (2) bekezdése szerint közösen valósítják meg az alábbi szabályok és felelősségi körök mentén:

Felek rögzítik, hogy a

* Magyar Közút Nonprofit Zrt. a Kbt. 5. § (1) bekezdés e) pont szerinti ajánlatkérő szervezet, az Elektronikus Közbeszerzési Rendszer (továbbiakban: EKR) szerinti azonosítója: EKRSZ\_35618302
* Konzorciumvezető a Kbt. 5. § (1) bekezdés c) pont szerinti ajánlatkérő szervezet, EKR azonosítója: EKRSZ\_..................

együttesen, Ajánlatkérők.

Ajánlatkérők a Beruházás megvalósításához szükséges közbeszerzési eljárás(oka)t közösen oly módon valósítják meg, hogy az Önkormányzat meghatalmazza a Magyar Közút Nonprofit Zrt.-t a közbeszerzési eljárás lefolytatásával, ideértve annak előkészítő szakaszát, és az eljárást érintő döntéshozatalt is, figyelemmel a jelen pontban foglaltakra.

Az eljárást megindító felhívásban fel kell tüntetni, hogy a Magyar Közút Nonprofit Zrt. ajánlatkérő az Önkormányzat nevében is folytatja a közbeszerzési eljárást.

A közbeszerzési eljárás előkészítő szakaszára és lebonyolítására a Megállapodásban nem szabályozott kérdésekben a Magyar Közút Nonprofit Zrt. közbeszerzési szabályzata az irányadó és az EKR-ben is mint felek meghatalmazottja Magyar Közút Nonprofit Zrt. lesz az eljárást lebonyolító vezető Ajánlatkérő, a további konzorciumi tagok ajánlatkérőként történő feltüntetése mellett.

Az Önkormányzat jogosult a közbeszerzési eljárásba a közbeszerzés tárgya szerinti műszaki szakmai szakértelemmel rendelkező tagot delegálni. A bírálóbizottsági tag delegálásáról az Önkormányzat részéről az 5. pont szerint megjelölt Kapcsolattartó (továbbiakban: Kapcsolattartó) tájékoztatja a Magyar Közút Nonprofit Zrt-t. A Felek megállapodnak, hogy amennyiben a Beruházás megvalósítása során hatályba lépő jogszabály a közbeszerzési szakértelemet biztosító személy státusza kapcsán nyilvántartásban szereplést követel meg (pl: állami közbeszerzési szaktanácsadó) követel meg, úgy ezen személy alkalmazásáról vagy vele történő szerződés (pl. megbízási szerződés) megkötéséről Magyar Közút Nonprofit Zrt. gondoskodik. Amennyiben az Önkormányzat delegál bírálóbizottsági tagot, úgy a tagra, a Megállapodásban nem szabályozott kérdésekben irányadó a Magyar Közút Nonprofit Zrt. közbeszerzési szabályzata.

3.3.2. A Konzorciumvezető a kiírásra kerülő közbeszerzési eljárás műszaki tartalmának meghatározása során szorosan együttműködik a Magyar Közút Nonprofit Zrt. kijelölt Kapcsolattartójával.

A közbeszerzési eljárás dokumentumainak részét képező szerződéstervezetben/szerződéses feltételekben az Önkormányzat által fizetendő vállalkozási díj megfizetése kapcsán a fizetési és számlázási feltételekre vonatkozóan külön rendelkezések kerülnek meghatározásra. A közbeszerzési eljárás megindítása felőli intézkedés megkezdését megelőzően – bírálóbizottsági tag kijelölésétől függetlenül – a Magyar Közút Nonprofit Zrt. köteles a vállalkozási szerződés tervezetét és mellékleteit véleményezésre megküldeni az Önkormányzat Kapcsolattartója részére. A vállalkozási szerződéstervezet Önkormányzat által történő véleményezésére nyitva álló időtartam 5 munkanap. Abban az esetben, ha az Önkormányzat ezen határidőn belül nem véleményezi a szerződéstervezetet, azt elfogadottnak kell tekinteni.

3.3.3. A Magyar Közút Nonprofit Zrt. az eljárás eredményéről köteles az Önkormányzat Kapcsolattartóját tájékoztatni, legkésőbb az összegezés megküldésével egyidejűleg.

3.3.4. A közbeszerzési eljárás eredményeként a vállalkozási szerződést az Ajánlatkérők közösen kötik meg a nyertes ajánlattevővel. A Magyar Közút Nonprofit Zrt. részéről az eljárás lebonyolító személy szignálva küldi meg az nyertes ajánlattevővel kötendő, adatokkal kitöltött, és mellékletekkel felszerelt szerződéstervezetet. Papír alapú szignálás esetén minden lapot, digitális szignálás esetén a pdf dokumentumot kell elektronikus aláírással szignálni. A Magyar Közút Nonprofit Zrt és a nyertes ajánlattevő által aláírt szerződést az Önkormányzat által történő aláírásra a Magyar Közút Nonprofit Zrt. köteles az Önkormányzat részére (1024 Budapest, Fényes Elek utca 7-13. szám, 504. iroda) megküldeni.

3.3.5. A közbeszerzési eljárás - beleértve az előkészítő szakaszt is – teljeskörű dokumentálási kötelezettsége a Magyar Közút Nonprofit Zrt.-t terheli.

A Magyar Közút Nonprofit Zrt köteles az Önkormányzat Kapcsolattartója részére a lebonyolított közbeszerzési eljárás teljeskörű iratanyagát elektronikus adathordozón átadni, legkésőbb a tárgyi eljárás eredményeként történő szerződéskötés napjáig.

3.3.6. A közbeszerzési eljárás előkészítésével és lefolytatásával felmerülő valamennyi költség a Magyar Közút Nonprofit Zrt.-t terheli.

3.3.7. Felek rögzítik, hogy a közbeszerzési eljárás lefolytatásáért, és azt követően a Beruházás elszámolása tekintetében minden anyagi és egyéb felelősséget a Magyar Közút Nonprofit Zrt. visel.

**3.4. A beszerzett eszközök és más vagyontárgyak tulajdonjoga, illetve egyéb jogok**

A támogatás felhasználásával a Beruházás megvalósítása során beszerzett, illetve létrejövő dolgok és egyéb jogok feletti rendelkezés az alábbiak szerint kerül meghatározásra:

3.4.1. A nemzeti vagyonról szóló 2011. évi CXCVI. törvény 4. § (1) bekezdés f) pontja alapján az országos közutak kizárólagos állami tulajdonba tartozó nemzeti vagyonnak minősülnek. A közúti közlekedésről szóló 1988. évi I. törvény rendelkezései alapján az út határa a kiemelt szegélyig, vagy nyílt árok esetén annak külső széléig tart és ez alapján az országos közút határán belül megvalósult beruházási elem és az érintett ingatlan a magyar állam tulajdonában és a Magyar Közút Nonprofit Zrt. vagyonkezelésében és közútkezelésében marad, vagy abba kerül át.

3.4.2. Amennyiben a beruházás megvalósítása során az Önkormányzat részéről szükséges a magyar állam részére vagyont átadni, az Önkormányzat kötelezettséget vállal arra, hogy a beruházást és az érintett ingatlant annak megvalósítását követően térítésmentesen a magyar állam tulajdonába és a Magyar Közút vagyonkezelésébe adja. Az Önkormányzat kijelenti, hogy a magyar állammal vagy bármely képviselőjével szemben semmilyen fizetési igénnyel (különös tekintettel az önrészre, illetve a támogatással összefüggésben keletkező fizetési kötelezettségre) nem lép fel.

Amennyiben a beruházáshoz, vagy a tulajdon-átruházáshoz kapcsolódóan a magyar államot, vagy annak képviselőjét bármilyen fizetési kötelezettség (különösen áfa-fizetési kötelezettség) terhelné, az Önkormányzat kötelezettséget vállal arra, hogy ezen fizetési kötelezettség teljesítését a magyar államtól és/vagy képviselőjétől átvállalja.

3.4.3. Az Önkormányzat vállalja, hogy a tulajdon-átruházáshoz esetlegesen kapcsolódó telekalakítási, területrendezési feladatokat elvégzi, a szükséges dokumentációt előkészíti, a meglévők módosítását végrehajtja, illetve e tárgyban az illetékes hatóság felé eljár, továbbá a szükséges hatósági engedélyeket, jóváhagyásokat beszerzi, a felmerülő illetékek, igazgatási szolgáltatási díjak, illetve egyéb költségek viselése mellett. Vállalja továbbá, hogy a szükséges telekalakítással és vagyonátadással kapcsolatban az illetékes ingatlanügyi hatóságnál szükség esetén más intézkedéseket is megtesz.

3.4.4. Amennyiben a Magyar Közút részéről szükséges az Önkormányzat részére helyi közúti vagyonelemet átadni, a felek közötti vagyonátadást, annak eljárásrendjét a közúti közlekedésről szóló 1988. évi I. törvény 29. § (4a) és (4b) bekezdése szabályozza.

3.4.5. A Konzorciumi tagok az építési beruházások mindegyikét műszakilag és pénzügyileg elkülönítve tartják nyilván.

**3.5. A tagság megszűnése**

3.5.1. A Tagok jelen Szerződés aláírásával megerősítik, hogy a Beruházás megvalósításában részt kívánnak venni, annak megvalósítása során fokozottan együttműködnek.

3.5.2. A Konzorciumvezető nem jogosult a Konzorciumból kilépni. A Magyar Közút a Konzorciumból csak abban az esetben lép ki, ha a támogatási szerződésben és a jelen Szerződésben vállalt kötelezettségeinek teljesítésére a jelen Szerződés aláírását követően, neki fel nem róható okból beállott körülmény folytán nem képes.

3.5.3. A Magyar Közút kilépése esetén köteles egyeztetést kezdeményezni a Konzorciumvezetővel a Beruházás céljának elérése érdekében, köteles továbbá a Konzorciumvezetővel a kilépés időpontját megelőzően a rábízott anyagi eszközökkel és a Beruházás kapcsán felmerült költségekkel elszámolni, valamint az általa elvégzett tevékenységről és az elvállalt, de kilépésig el nem végzett tevékenységekről beszámolni. Köteles továbbá a – a Megállapodás keretében esetlegesen – használatába kapott vagyontárgyat haladéktalanul, ellenszolgáltatás nélkül visszaszolgáltatni. A feladat átadás-átvételről jegyzőkönyvet kell készíteni.

1. **A KÖLTSÉGMEGOSZTÁS RENDJE**
   1. A költségek viselése, megosztása tekintetében az alábbiakban állapodnak meg a felek:

**…………**

1. **KAPCSOLATTARTÁS ÉS A FELEK KÖZÖTTI KOMMUNIKÁCIÓ RENDJE**

**5.1 A Magyar Közút** **kapcsolattartó(i):**

|  |  |  |  |  |
| --- | --- | --- | --- | --- |
| **Szakmai kompetencia** | **Név** | **Telefon** | **E-mail cím** | **Levélcím** |
| **Jognyilatkozat tételére vagy utasítás adására jogosult** |  |  |  |  |
| **Általános kapcsolattartó, projektmenedzser** |  |  |  |  |

**5.2 A Kedvezményezett kapcsolattartó(i):**

|  |  |  |  |  |
| --- | --- | --- | --- | --- |
| **Szakmai kompetencia** | **Név** | **Telefon** | **E-mail cím** | **Levélcím** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**5.3. A kapcsolattartás és a kommunikáció rendje**

5.3.1. Amennyiben a Felek írásban eltérően nem állapodnak meg, a jelen Szerződésben előírt bármely nyilatkozat csak írásban érvényes, és

1. személyes vagy futárszolgálat útján történő kézbesítés esetén a kézbesítés napján vagy az átvétel megtagadásának napján, vagy
2. ajánlott vagy tértivevényes küldemény esetén a kézbesítés napján vagy az átvétel megtagadásának napján, de legkésőbb a feladást követő 6. (hatodik) munkanapon, vagy
3. elektronikus levél esetén az elküldés napján, olvasási nyugta megérkezésével

tekintendő kézbesítettnek.

5.3.2. Felek rögzítik, hogy a nem munkanapon vagy munkanapon 16.00 óra után átvett értesítés a következő munkanapon tekintendő kézbesítettnek.

1. **EGYÉB RENDELKEZÉSEK**

**6.1. Teljességi záradék**

A jelen Szerződés tartalmazza a Felek közötti megállapodás valamennyi feltételét, melyre tekintettel Felek rögzítik és tudomásul veszik, hogy jelen pontban foglalt kikötés a Polgári Törvénykönyvről szóló 2013. évi V. törvény (a továbbiakban: Ptk.) 6:87. §-a szerinti teljességi záradéknak minősül.

**6.2. Hatály**

A jelen Szerződés annak mindkét Fél általi aláírásának napján lép hatályba, amennyiben az aláírásokra nem egy napon kerül sor, a hatálybalépés napja az utolsó aláírás napja. A Szerződés a Beruházás megvalósítása által létrehozott beruházási létesítmény szerződésszerű átadás-átvételét követően a beruházás megvalósulására vonatkozó kivitelezési szerződés lezárásáig.

**6.3. Adatvédelem**

Felek rögzítik és jelen Szerződés aláírásával kifejezetten nyilatkoznak arról, hogy tevékenységük során a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, az Európai Parlament és a Tanács (Eu) 2016/679 rendelete (általános adatvédelmi rendelet) szerint járnak el.

**6.4. Irányadó jogszabályok**

A jelen Szerződésben nem szabályozott kérdésekben a Ptk. és a vonatkozó egyéb magyar jogszabályok rendelkezései az irányadók.

Felek jelen Szerződést elolvasás és közös értelmezés után, mint szerződéses akaratukkal mindenben egyezőt, 2 példányban jóváhagyólag írták alá.

Mellékletek:

|  |  |
| --- | --- |
| Budapest, 20.......................... | Budapest, 20 ......................... |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Önkormányzat | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Magyar Közút Nonprofit Zrt. |

|  |  |
| --- | --- |
| Pénzügyileg ellenjegyzem  Budapest, 20 ......................... |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | |
| Jogi szempontból ellenőrizve:  Budapest, 20......................... |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | |